Z A P I S N I K

sa 8. sjednice Vijeća Mjesnoga odbora „Bartol Kašić“
održane 31.01.2022.
u prostoru MS „Jelenovac“, Ilica 181
s početkom u 18:30 sati



NAZOČNI ČLANOVI VIJEĆA:
Irena Borojević, Sabina Silić Lozančić, Dora Slakoper, Toni Kaučić i Denis Stević  

NENAZOČNI ČLANOVI VIJEĆA:
Sanja Kucan i Zoran Stajčić

Predsjedava: Irena Borojević, predsjednica Vijeća Mjesnog odbora „Bartol Kašić“

Zapisnik vodi: Irena Borojević
Članovi Vijeća su materijale za 8. sjednicu zaprimili elektroničkom poštom.

Predsjednica pozdravlja nazočne i konstatira da je nazočno 5 od 7 članova, što znači da Vijeće može pravovaljano odlučivati.

Predsjednica otvara 8. sjednicu Vijeća Mjesnoga odbora i predlaže verifikaciju Zapisnika sa 7. sjednice održane 14.12.2021.

Vijeće jednoglasno usvaja Zapisnik sa 7. sjednice.

Na prijedlog predsjednice, Vijeće jednoglasno usvaja slijedeći



DNEVNI RED:
           

1. Zahtjev za povremenim korištenjem prostora mjesne samouprave 
- Dom zdravlja Zagreb-Zapad
1. Zeleni otok u Gradišćanskoj ulici (k.č.3189/2)_promjena spremnika za prikupljanje plastike 
1. Spremnik za prikupljanje stakla u Ulici Željka Maričića_premještanje
1. Informacije, pitanja i prijedlozi

 

Ad. 1

Zahtjev za povremenim korištenjem prostora mjesne samouprave
- Dom zdravlja Zagreb-Zapad 


Predsjednica iznosi zahtjev i daje prijedlog zaključka na glasanje.


Vijeće jednoglasno donosi
Z A K LJ U Č A K

o korištenju prostora

1. Domu zdravlja Zagreb-Zapad odobrava se povremeno korištenje prostora u objektu koji koristi Mjesni odbor „Bartol Kašić“, Selska cesta 3, svaku drugu srijedu u mjesecu  od 09:00 – 10:00 sati. 
2. Prostor iz točke 1. ovog zaključka, koristiti će Dom zdravlja Zagreb-Zapad,  bez naknade. 
3. Dom zdravlja Zagreb-Zapad obvezuje se postupati s pažnjom dobrog  gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.

[bookmark: _GoBack]

Ad. 2

Zeleni otok u Gradišćanskoj ulici (k.č.3189/2)_promjena spremnika za prikupljanje plastike 
Predsjednica obrazlaže zahtjev i daje prijedlog zaključka na glasanje. U raspravi sudjeluju svi vijećnici.
Vijeće jednoglasno donosi 

Z A K LJ U Č A K

o prijedlogu zamjene spremnika za prikupljanje plastike na Zelenom otoku u Gradiščanskoj ulici (k.č.3189/2)

1. Vijeće je raspravljalo o prijedlogu zamjene spremnika za prikupljanje plastike na Zelenom otoku u Gradišćanskoj ulici (k.č.3189/2) 
2. Vijeće predlaže da se spremnik za prikupljanje plastike na Zelenom otoku u Gradišćanskoj ulici (k.č.3189/2) zamijeni kontejnerom koji ima poklopac za zatvaranje u punoj širini kontejnera.
3. Ovaj zaključak se dostavlja Gradskom uredu za mjesnu samoupravu.



Ad. 3

Spremnik za prikupljanje stakla u Ulici Željka Maričića_premještanje


Predsjednica informira nazočne o predmetu rasprave i odlučivanja. Daje prijedlog zaključka na glasanje. U raspravi sudjeluju svi vijećnici.

Vijeće sa 4 glasa za i 1 glasom protiv donosi





Z A K LJ U Č A K

o prijedlogu uklanjanja spremnika za prikupljanje stakla u Ulici Željka Maričića


1. Vijeće je s ciljem smanjivanja spremnika za otpad na javnim površinama, raspravljalo o uklanjanju spremnika za staklo u Ulici Željka Maričića, s obzirom da u neposrednoj blizini postoje 2 spremnika za staklo - jedan na Selskoj cesti kod kbr. 7 te drugi na uglu Prilaza baruna Filipovića i ulice Janka Vukovića.
2. Vijeće predlaže uklanjanje spremnika za staklo u Ulici Željka Maričića.
3. Ovaj zaključak se dostavlja Gradskom uredu za mjesnu samoupravu.




Predsjednica zatvara sjednicu. Sjednica je završila u 19:15 sati


KLASA: 024-08/22-03/248
URBROJ: 251-13-11-3-2
Zagreb, 31.01.2022.
 			
 Predsjednica Vijeća 
     Mjesnog odbora „Bartol Kašić“	



	    Irena Borojević

Zapisnik sastavila:
Roza Markoč


